วัณโรคขาดยา1อาทิตย์ในเดือนที่4ที่กินยาจะเป็นไรไหมค่ะ
สวัสดีค่ะ วัณโรคปอดเกิดจากการติดเชื้อแบคทีเรียชนิดหนึ่งภายในปอด ซึ่งอาจไปเกิดที่อวัยวะอื่นๆได้เช่นกันแต่มักพบมากที่ปอด เป็นเชื้อแบคทีเรียที่โตช้าและใช้การรักษานานประมาณ 6-12 เดือนด้วยการกินยาเฉพาะที่ฆ่าเชื้อวัณโรค อาการมักมาด้วยไอเรื้อรัง ไอมีเลือดปน น้ำหนักลด ไข้ต่ำๆตอนกลางคืน ร่วมกับมีประวัติสัมผัสผู้ป่วยวัณโรค ติดต่อกันผ่านทางการหายใจร่วมกันโดยยารักษาวัณโรคปอดนั้น ควรกินให้ครบอย่างน้อย 6 เดือน จึงจะถือว่าการรักษาครบและน่าจะได้ผล การขาดยาไปเป็นเวลา 1 อาทิตย์ซึ่งถือว่าค่อนข้างนาน อาจจะทำให้เชื้อดื้อยา หรือรักษาไม่หายได้แนะนำให้รีบนัดแพทย์ที่รักษาอยู่ และแจ้งให้แพทย์ทราบว่ามีการขาดยา แพทย์อาจต้องเช็กเสมหะและตรวจดูเอ็กซเรย์ปอดซ้ำอีกครั้งว่ามีวัณโรคที่กลับมาเป็นมากขึ้น หรือต้องได้ยาใดเพิ่มเติมหรือไม่